Vi har hatt en fin oktober-uke i Mas Artigas! Huset er stort og flott, og fungerte ypperlig til oss, vi var 8 voksne og 6 tenårings-gutter.
Hagen var en overraskelse, den er svært velholdt, så vi koste oss i bassenget og på fotballbanen også.
Vi så ikke så mye til Dolors, men det gikk bra. Hun snakker dårlig engelsk, så det er datteren, Monica som svarer på engelsk i telefonen dersom det er behov.
Det er nødvendig å ha bil hvis du skal bo her. Det er ca 10 min til nærmeste butikk. Men med bil er Girona svært tilgjengelig, det er en halv time til Costa Brava, to timer til Pyreneene og en liten time med tog til Barcelona. Vi koste oss!